उड़ती धूल से निजात पाने चंदा कर डाल रहे पानी
मुलताई। बस स्टैंड प्रवेश मार्ग का निर्माण नहीं होने से मार्ग के किनारे स्थित दुकानदार धूल से परेशान हैं। धूल से दुकानदारों का स्वास्थ्य खराब हो रहा है। दुकानदारों ने मार्ग निर्माण के लिए दर्जनों बार नपा के अधिकारियों और जनप्रतिनिधियों को आवेदन दिया है। इसके बाद भी नपा ध्यान नहीं दे रही है। अब दुकानदार चंदा जमा करके मार्ग पर पानी डलवा रहे हैं। विनोद ठाकरे, मिंटू विश्वास, जगदीश उप्पल, सुदामा बारंगे आदि ने बताया बस स्टैंड का निर्माण होने के दौरान प्रवेश मार्ग का सीमेंटीकरण का काम अधूरा रह गया था। मार्ग पर गड्ढे और पत्थर होने से हमेशा हादसे की आशंका बनी रहती है।
इस मार्ग से दिन भर बसों की आवाजाही लगी रहती है। नपा हर बार मुरम डालकर औपचारिकता पूरी करती है। मार्ग की धूल से दुकानदार परेशान हो गए है। इससे निजात पाने के लिए दुकानदार अब रोजाना चंदा जमा मार्ग पर पानी डलवा रहे हैं।
फोटो 8
hin_Deva hin_Deva hin_Deva mar_Deva